ไฟแนนซ์ทูเดย์
“ความรู้สอนให้เขาถ่อมตน แต่ความโง่เขลาสอนให้เขาเย่อหยิ่ง”
6 ธ.ค. 2554

“ความรู้สอนให้เขาถ่อมตน แต่ความโง่เขลาสอนให้เขาเย่อหยิ่ง”
...นับนิ้วกันไว้ หนึ่ง สอง สาม สี่ ห้า หก นี่ก็หกวันเข้าไปแล้วที่คณะกรรมการนโยบายการเงิน (กนง.) ได้มีมติปรับลดอัตราดอกเบี้ยนโยบายลง 0.25% เมื่อวันที่ 30 พ.ย.ที่ผ่านมา นัยว่าเพื่อช่วยพยุงเศรษฐกิจที่จมน้ำให้โงหัวขึ้นมาให้ได้ ม่ายช่ายเพราะดอกเบี้ยขาลงนะจ๊ะ แต่จนบัดนาวววว ธนาคารพาณิชย์และธนาคารรัฐยังอยู่ระหว่างพิจารณาชั่งใจ... ลด ม่ายลด ลด ม่ายลด...ลด...ม่ายลดดีก่า อิอิ




ปะหน้านายใหญ่ด้านดอกเบี้ยชื่อ เฮียประประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) ถามว่าทำงัยดีทั่น กนง. อุตส่าห์ส่งสัญญาณไปแล้วว่าต้องการช่วยผู้คน แต่กลไกมันไม่ทำงานอะทั่น
เฮียประบอกว่า จายเย็น จายเย็น พ้มก็อยู่ระหว่างการติดตามดูการปรับลดอัตราดอกเบี้ย ทั้งเงินฝากและกู้ยืมของธนาคารพาณิชย์ในระบบเหมียนกัลล์กะคุณนั่นแหละ
แต่พ้มไม่สามารถระบุได้ว่า ธนาคารพาณิชย์จะมีการปรับลดอัตราดอกเบี้ยทั้งสองขาลงได้เมื่อใด เนื่องจากการปรับลดอัตราดอกเบี้ยของธนาคารพาณิชย์นั้น เขาจะต้องพิจารณาจากปัจจัยประกอบกันหลายด้าน ทั้งดอกเบี้ยในตลาดเงิน สภาพคล่องภายในของธนาคาร ปริมาณเงินฝาก และปริมาณสินเชื่อ มันต้องรอนิดนึง
แต่พ้มก็รอได้นะ...เฮียประว่าเข้าไปนั่น เอ๊ารอคอยกันโหน่ยพี่น้องเอ๋ย
...ผลจากน้ำท่วมธุรกิจอื่นอาจจุกอก แต่ “ธัญญพงศ์ ธรรมาวรานุคุปต์” ที่ทางธนาคารกรุงศรีอยุธยาส่งเข้ามานั่งเก้าอี้กรรมการผู้จัดการใหญ่ บริษัท ซีเอฟจี เซอร์วิส ให้พลิกจากที่ขาดทุนกลับมาสร้างกำไรยังบายใจ กำไรอื้อ ธัญญพงศ์สั่งลุยเต็มที่ เอาเงินไปติดล้อรถบรรทุก รถไถ ที่ใช้เพื่อการเกษตรด้วย เอ้าฮุยเลฮุย...แต่เดือนนี้ พ้มขอหยุดยาวจะดูแลเจ้าสาวหน่อยนะนาย...